document_lang: gl

langs: gl gl gl gl gl en fr pt es gl gl gl en gl ceb gl gl gl gl gl gl gl gl gl gl gl gl gl gl gl gl en it ceb gl en gl ceb gl en gl ceb gl en gl ceb it en gl ceb gl en es gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Unha literatura moralizante - Praza Pública
Hai 94 anos falecía o filósofo, psicólogo e pedagogo galego Xoán Vicente Viqueira
Venres 3, Agosto 2018 | Cultura
Non se pode negar que de todo texto literario se pode tirar unha leitura moral, pois os humanos xulgamos dende os nosos principios morais e éticos, tan variados coma as impresións dixitais, calquera comportamento. Mais na literatura actual non é difícil atopar argumentos onde prima o carácter moralizador, especialmente baseado no que adoita denominarse “corrección política”, sobre calquera outro contido, especialmente na dirixida aos leitores infantís e xuvenís: xorden así animaliños ou rapaces solidarios, que axudan e toman conciencia de problemas sociais e medioambientais, a pesar de estaren na idade de xogar e descubrir o seu entorno sen máis preocupación ca o propio gozo e interese; rapazas que deciden ser elas as heroínas nunha aventura, aínda que vivan nun tempo onde tal opción sería imposíbel; ou colectivos que procuran o ben da humanidade como se fosen unha soa persoa, sen disensións nin egoísmos –tan humanos eles–, soamente co sacrificio como meta.
Certo é que sempre a literatura dirixida aos menores tivo un carácter moralizante e formador, mais o “infantilismo social” imperante fixo que unha gran parte da literatura para adultos siga os mesmos parámetros, disfrazados coa escusa de dar voz a colectivos silenciados ou oprimidos: mulleres, especialmente se son feministas; homosexuais en todas as variantes posíbeis; minorías relixiosas e raciais, aínda que moitas veces non sexan tales etc. Hai unha invasión tal de ideoloxía do “boísmo” que semella que calquera desviación deste novo “pensamento único” é unha intolerábel defensa da vella orde patriarcal e do despotismo ou da inxustiza social en que viviron os nosos predecesores –e ende mal aínda viven na maior parte do  mundo–.
Hoxe parece improbábel escribir, e seguramente aínda máis publicar, un libro protagonizado por mulleres sen conciencia feminista, malia que a maioría das mulleres do mundo vivan, asuman e non poucas mesmo defendan a sociedade machista que as discrimina; ou un protagonizado por desfavorecidos sen reivindicacións sociais, a pesar de que a maioría da xente, inclusive na nosa bastante concienciada sociedade occidental, aspira primordialmente ao ascenso social e o seu benestar material; ou un protagonizado por persoas non brancas que non incidan no carácter racista da sociedade occidental, aínda que esta lles permitira acadar unha posición inimaxinábel no seu país de orixe ou dos seus maiores etc.
Tamén abundan as narracións con ideas contemporáneas nas bocas e conciencias de personaxes de épocas pasadas ou inclusive remotas sen que este incuestionábel anacronismo pase factura aos ollos da crítica –ende mal, moitas veces máis militante ca crítica–; e así mesmo son lexión as narracións que pretenden reescribir a historia, non interpretala dende un punto de vista diferente ao canónico, senón simplemente modificala para que cadre coa ideoloxía do autor, ou tamén contar supostos feitos ocultados pola historiografía oficial para dar protagonismo a personaxes que xamais puideran ter tal oportunidade –de feito existe o termo historia-ficción para tal subxénero– etc. Semella que unha parte importante dos escritores renunciaran a reflectir o mundo auténtico –por moitas interpretacións que se poidan facer do mundo–, actual ou pasado, á hora de contar unha historia ambientada no noso mundo real.
Así e todo, é ben certo que esta ideoloxía do politicamente correcto que pretende educar dentro dos textos narrativos é tan vella coma a propia literatura, pois toda época e cultura coñeceron –e sofreron– a “literatura edificante”, que na nosa sociedade occidental estivo dirixida a impoñer a moralidade cristiá, sempre máis preocupada por formar ca por contar ou entreter.
Mais o peor é a intolerancia que vai unida a esta moralidade combativa que propaga a crítica e mesmo a prohibición de todo texto que non siga os postulados da nova moral, non soamente nos novos senón mesmo cuestionando os vellos, como propagadores de moralidades perniciosas e malévolas. Apareceu o revisionismo literario e comezan a abundar os artigos atacando obras e autores clásicos polas súas mensaxes equívocas, coma se os textos literarios debesen ser asemade manuais de ensinanza moral e costumes sans e non un produto, máis ou menos afortunado, do seu tempo: Pío Baroja (acusado de fascismo e antisemitismo), Roald Dahl (acusado de antisemitismo), T.S. Eliot (acusado de antisemitismo), S. Freud (acusado de misoxinia), D.H. Lawrence (acusado de misoxinia), H.P. Lovecraft (acusado de misoxinia e racismo), Henry Miller (acusado de obscenidade), V. Nabokov (acusado de pederastia pola súa obra “Lolita”) F. Nietzsche (acusado de misoxinia), Ezra Pound (acusado de fascismo), Voltaire (acusado de antisemitismo), Edith Wharton (acusada de antisemitismo), etc.
Que todas as acusacións sexan certas non debería quitar valor ás súas obras, pois é ben certo que a literatura abunda en escritores excelentes que foron persoas execrábeis, e en realidade sería moitísimo máis breve facer unha relación de escritores sen actitudes ou comentarios desafortunados –onde seguro non se poría nome ningún–, porque como todos sabemos errar é de humanos. Ademais o fanatismo moralizador e revisionista chegou mesmo a modificar obras antigas no seu afán benpensante, así os “Dez negriños” de Agatha Christie debeu mudar o seu título orixinal “Ten little niggers”, tirado dunha canción infantil, por “And then there were none”, por mor do carácter despectivo da palabra “nigger”.
Na nosa literatura o conto “Chegou das Américas” de Castelao, protagonizado por un negriño que se cría en Galiza como un galego máis ata que ten de emigrar, seguramente podería ser acusado de racismo a pesar de que o que argumenta é xustamente o contrario. Hoxe a palabra “negro” como designación racial está socialmente banida e no Novo Mundo substituíuse por “afroamericano” e no Vello por “subsahariano” en Europa, “drávida” na India ou “aborixe” en Australia, sen que isto modifique, en moitos lugares, a discriminación racial. Tal como vai a cousa non me estrañaría que se modificase a “Declaración universal de dereitos humanos” onde expresamente se indica a raza ou a cor como diferenzas nos humanos que non se poden usar como motivos de discriminación.
Acontece o mesmo con calquera outra palabra que poida ser considerada discriminatoria por calquera colectivo social, así xa non se fala de “gordos” senón de “persoas con sobrepeso”; de “cegos” senón de “invidentes” ou “discapacitados visuais”; de “ananos” senón de “persoas de baixa estatura”; tampouco de “tolos” nin “cretinos e idiotas”, estas últimas palabras outrora usadas como termos médicos para indicar distintos graos de “anormalidade racional”, senón de “discapacitados psíquicos ou intelectuais”; nin de “tolleitos” senón de “minusválidos físicos”; mais o que se recomenda hoxe non quita que alguén decida que visto que “discapacitado” significa “sen capacidade” e que “minusválido” significa “con menos validez” tamén haxa que desterrar estas palabras por estigmatizantes, como antes pasou con “subnormal” ou “retrasado mental”, usadas no seu momento como denominacións non discriminatorias. Grazas a isto o noso léxico énchese de eufemismos hipócritas que non mudan no fondo a valoración ou o trato das persoas afectadas, soamente camuflan o tratamento.
Nesta nova “caza de bruxas” Internet é ferramenta imprescindíbel e grazas a ela existen numerosas listas de escritores reprobábeis, como a dos escritores machistas: en esencia a inmensa maioría dos escritores masculinos anteriores á aparición do feminismo e todos os posteriores que non defendan expresamente esta ideoloxía; de escritores homófobos: basicamente todos os que sigan a doutrina cristiá ou de calquera outra relixión –no pasado todos por imperativo vital–, amais dos heterosexuais furibundos da actualidade; de escritores totalitaristas: os que comunguen con algunha das ideoloxías sociais dos últimos séculos, que sempre acaban resumidas en que unha minoría manda e unha maioría obedece; de escritores elitistas: existe algún escritor que non se crea especial?; de escritores racistas: a inmensa maioría dos escritores brancos –con maior ou menor dose de hipocrisía– e gran parte dos escritores non brancos, sobre todo, os que adoptan os idiomas europeos porque as súas linguas nativas non valen; etc. No entanto, convén non esquecer que tras a lexítima “crítica” –e que nunca falte–, a miúdo aflora, cando se teñen os medios, as inicuas “censura” e “prohibición”.
Máis artigos de opinión
Acerca de L. C. Carballal
Levo case media vida dedicado ao estudo e á defensa do galego, dende a miña posición de amador, polo que procuro axudar, alá onde me acollan, no desenvolvemento e defensa do galego, dende a miña modesta situación. Actualmente tamén colaboro co proxecto de nomenclatura científica que está a desenvolver A Chave
Máis opinións de L. C. Carballal
Martes 7, Marzo 2017 | Cultura | 67
Xoves 11, Maio 2017 | Cultura | 106
Unha posverdade sobre o galego
Mércores 28, Xuño 2017 | Cultura | 175
Ortografía portuguesa para o galego?
Martes 11, Xullo 2017 | Cultura | 77
E pur si muove
Domingo 3, Setembro 2017 | Cultura
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl gl en fr pt es gl gl gl ceb gl en en gl ceb gl en gl ceb gl en gl ceb gl en gl ceb gl en gl ceb gl en it ceb gl en gl ceb gl en gl ceb gl en gl ceb pt en gl ceb lt gl gl gl en sv gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
L. C. Carballal - Praza Pública
Hai 94 anos falecía o filósofo, psicólogo e pedagogo galego Xoán Vicente Viqueira
Levo case media vida dedicado ao estudo e á defensa do galego, dende a miña posición de amador, polo que procuro axudar, alá onde me acollan, no desenvolvemento e defensa do galego, dende a miña modesta situación. Actualmente tamén colaboro co proxecto de nomenclatura científica que está a desenvolver A Chave
As miñas achegas a Praza:
Venres 3, Agosto 2018 | Cultura
Domingo 8, Xullo 2018 | Política | 1
Que é unha nazón?
Mércores 6, Xuño 2018 | Cultura | 3
Martes 8, Maio 2018 | Cultura | 15
Os teus ollos pretos perto dos meus
Xoves 5, Abril 2018 | Cultura | 3
Martes 13, Marzo 2018 | Cultura | 1
O país orballoso das fervenzas con píntegas
Xoves 22, Febreiro 2018 | Cultura | 39
Domingo 7, Xaneiro 2018 | Cultura | 10
Luns 4, Decembro 2017 | Cultura | 18
Luns 6, Novembro 2017 | Cultura | 28
Atopáronse 16 resultados distribuídos en 2 páxinas
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl gl en fr pt es gl gl gl es gl en it gl es gl gl gl gl gl gl gl en gl gl en gl gl en gl gl gl gl en gl gl en it gl en es gl gl gl gl en gl gl en it gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
O autor da pintada na estatua da Catedral de Santiago exponse a unha sanción de entre 6.000 e 150.000 euros - Praza Pública
Hai 94 anos falecía o filósofo, psicólogo e pedagogo galego Xoán Vicente Viqueira
Daniel Lorenzo, Román Rodríguez e Martiño Noriega observan a estatua
Luns 6, Agosto 2018 | Cultura
© Concello de Santiago
Unha das figuras que compoñen a fachada da Praza de Praterías Catedral de Santiago amenceu na mañá deste luns pintada de azul, cuns bigotes de gato emulando as coñecidas maquillaxes de Kiss, unha referencia que confirmaba o propio nome da banda, escrito tamén na estatua. As reaccións ao acto vandálico foron inmediatas, cualificándoo o conselleiro de Cultura, Román Rodríguez, como "unha barbaridade" e un "atentado cultural". O alcalde de Compostela, Martiño Noriega, afirmou que Santiago "é unha cidade patrimonio da humanidade, aberta e moi tolerante, pero diante deste tipo de actuacións somos intolerantes". "Se nos tocan o patrimonio tócannos a todos e a todas", engadiu.
Pola súa banda, o director da Fundación Catedral, Daniel Lorenzo, informou de que afortunadamente a restauración do elemento afectado será relativamente doada e que a figura, do século XII, non sufrirá danos. Os traballos levaranse a cabo ao longo da tarde deste luns, empregando a técnica láser coa que se traballou no Pórtico da Gloria. O director da Fundación Catedral incidiu na importancia de "concienciar a todo o mundo da preservación do patrimonio".
"Se nos tocan o patrimonio tócannos a todos e a todas", dixo Martiño Noriega
Aínda que o dano sexa reparable, o autor ou autora deste atentado contra o patrimonio, podería recibir unha sanción económica de grande importancia. O propio Román Rodríguez adiantou que a pintada podería ser cualificada como "infracción grave", unha categoría para a que a Lei de Patrimonio Cultural de 2016 prevé multas de entre 6.000 e 150.000 euros.
A Policía está a revisar os rexistros das cámaras de vixilancia que existen na Praza de Praterías para dar cos ou coas responsables do sucedido. Martiño Noriega destacou que aínda que durante o verán existe unha maior presenza policial no casco histórico, con incremento de efectivos, "é imposible asegurar un control absoluto", polo que "é importante mandar unha mensaxe de civismo".
Coa túa achega fas posible que sigamos publicando novas coma esta.
Luns 2, Xullo 2018 | Cultura
O restaurado Pórtico da Gloria poderá ser visitado dende finais de xullo
Xoves 28, Xuño 2018 | Cultura
Finaliza a restauración do Pórtico da Gloria, que permite aprecialo con todas as súas cores
hai unha hora | Cultura
Tallan pólas de árbores centenarias en Ponte Caldelas para facerlle sitio á París de Noia
hai un día | Cultura
Profesora en Cabo Verde: A fuxida
Temos un erro? Avísanos
hai unha hora | Cultura
Tallan pólas de árbores centenarias en Ponte Caldelas para facerlle sitio á París de Noia
hai un día | Cultura
Profesora en Cabo Verde: A fuxida
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén


langs: gl gl gl gl gl en fr pt es gl gl gl gl en gl gl gl en gl gl gl en gl gl gl en gl gl gl en gl gl gl en gl gl gl gl en gl es gl gl gl gl gl gl en gl gl gl en gl gl gl en gl es gl en gl it gl gl es en it gl gl gl gl en gl gl gl hu gl en gl gl gl gl gl en gl gl gl sv en it gl gl en en it gl gl gl gl en gl gl gl oc gl en gl gl gl ilo gl en gl gl gl gl en gl gl lt gl gl gl gl gl gl gl ca gl it gl gl gl gl en sv fr de de fr fr fr sv en gl gl gl gl gl eo gl it en gl gl gl gl gl gl gl gl gl gl gl gl en gl gl gl lt gl gl gl gl gl gl gl ca gl en es gl cs gl pt gl pt gl

text:
Ciencia e tecnoloxía - Praza Pública
Hai 94 anos falecía o filósofo, psicólogo e pedagogo galego Xoán Vicente Viqueira
hai 21 horas | Ciencia e tecnoloxía | 1
O campamento de Penedo dos Lobos revela a presenza militar romana máis antiga documentada en Galicia
A campaña arqueolóxica levada a cabo polo colectivo romanarmy.eu atopou material militar romano e moedas acuñadas entre o 25 e o 22 a.C. para pagar aos lexionarios que participaban nas campañas bélicas. O recinto está afectado por un plan de repoación forestal que de levarse a cabo "danaría de maneira irreversible" o espazo
hai 6 días | Ciencia e tecnoloxía
Cemma realizará embarques abertos ao público en agosto e setembro para ver cetáceos
O primeiro deles terá lugar este xoves dende Vigo, onde haberá dous máis o 30 de agosto e o 8 de setembro. Dende O Grove partirán o 27 de agosto, o 5 e o 10 de setembro. Para varios deles xa están cubertas todas as prazas, aínda que a entidade programará máis saídas durante o mes de setembro
O videoxogo galego 'The Waylanders', protagonista na principal revista anglosaxona do sector
PCGamer dedícalle unha reportaxe ao proxecto da compañía coruñesa Gato Salvaje, no que están a traballar 38 persoas e que verá a luz a comezos do ano 2020. A produción, cun orzamento de dous millóns de euros, inclúe referencias a lendas galegas e mitoloxía céltica e ao propio Camiño de Santiago, que os xogadores deben defender
Martes 21, Agosto 2018 | Ciencia e tecnoloxía
Un terremoto de 4 graos sacode Taboada e séntese en localidades de tres provincias
O sismo tivo lugar contra as 2.30 da madrugada a 12 quilómetros de profundidade e notouse con facilidade en localidades do interior da Coruña, Lugo e Pontevedra. Non hai danos materiais nin persoais, segundo o 112.
O submarino de Sanjurjo Badía celebra os seus 120 anos na ría de Vigo
O 11 de agosto de 1898 este inventor nacido en Sada realizou con éxito en Guixar as probas dunha "boia lanzatorpedos", pensada para protexer a cidade dun hipotético ataque dos Estados Unidos. Hai uns anos a súa familia cedeu o enxeño ao Museo do Mar, onde este venres terá lugar unha homenaxe pública.
Venres 3, Agosto 2018 | Ciencia e tecnoloxía
"A balea azul garda moitos segredos. É moi importante que a poidamos estudar en Galicia"
ENTREVISTA | Falamos con Bruno Díaz, director do instituto BDRI, con sede no Grove, que a pasada semana realizou novos avistamentos deste xigantesco animal en Fisterra. "O océano galego é moi rico, pero non é infinito. Se os recursos non se xestionan ben, vanse esgotar: para as baleas, para os golfiños, pero tamén para nós", destaca
VÍDEO | Unha balea azul, a alimentarse en augas de Fisterra
Venres 3, Agosto 2018 | Ciencia e tecnoloxía
'Arnoia, Arnoia', de Méndez Ferrín, converterase nun videoxogo
A iniciativa, apoiada pola Deputación de Ourense, busca dinamizar turisticamente as Terras de Celanova e da Baixa Limia, ademais de achegar a literatura á mocidade. A novela foi publicada en 1985
Mércores 1, Agosto 2018 | Ciencia e tecnoloxía
A primeira vaga de calor do verán chega a Galicia ás portas das semanas con máis incendios de cada ano
A vaga de calor subirá os termómetros alén dos 40 graos en moitas comarcas do país e só A Mariña manterá niveis suaves. A combinación das altas temperaturas co prognóstico de vento do nordés disparou xa o Índice de Risco Diario de Incendios
HEMEROTECA | O risco de incendios en Galicia polo cambio climático aumentará ata niveis críticos neste século
Sábado 28, Xullo 2018 | Ciencia e tecnoloxía
Novas medicións de radon en vivendas confirman Ourense e Pontevedra como as zonas con maior concentración
As comarcas de O Condado, O Morrazo, Baixa Limia, Viana e Terra de Trives son as que rexistran os valores máis elevados no interior de vivendas. Por cidades, Ourense e Vigo encabezan a lista. O Laboratorio de Radon da USC leva realizadas case catro mil investigacións en toda Galicia.
Sábado 28, Xullo 2018 | Ciencia e tecnoloxía
Avistada de novo unha balea azul en Fisterra
VIDEO | O BDRI rexistra imaxes dun novo exemplar deste xigantesco animal na costa galega, que se suma aos que foron localizados o pasado ano. A descuberta confirma o regreso das baleas azuis a Galicia, despois de décadas de ausencia.
Xoves 12, Xullo 2018 | Ciencia e tecnoloxía | 3
Cada día vexo máis humanos estúpidos con teléfonos máis intelixentes
Venres 11, Maio 2018 | Ciencia e tecnoloxía
O coche autónomo, fito do sector privado?
Ver todas as opinións de Ciencia e tecnoloxía
Yoigo regalará dispositivos Google Home á súa clientela
As operadoras continúan anunciando as súas ofertas e promocións de cara a campaña de “volta ao cole”, e desta vez temos que falar...
Espazo de saúde ofrecido por Clínica Pardiñas
Mércores 30, Agosto 2017
Como adelgazar sen padecer halitose
Moitas dietas utilizadas para adelgazar poden provocar halitose debido á composición dalgúns dos alimentos frecuentes neste tipo de...
O blog de ciencia de Praza Pública
Luns 17, Abril 2017
rainhavermella: Charles Darwin, A viaxe do Beagle, 1839. Ten sentido escribir un libro de viaxes...
rainhavermella: Charles Darwin, A viaxe do Beagle, 1839. Ten sentido escribir un libro de viaxes en 2017? Hoxe que case todas nós...
O blog de programación en Praza Pública
Sábado 30, Abril 2016
Instalación de múltiples versións de PHP con PHPFarm
Moitas veces temos a necesidade de dispoñer varias versións diferentes de PHP para poder probar os nosos proxectos, tanto para ver que...
Martes 4, Agosto 2015
Comunidades e timelines: os novos ‘gatekeepers’
A autocomunicación de masas e os seus nesgosO modelo tradicional da comunicación, baseado nun sistema xerárquico e vertical, cun poder...
Xoves 5, Marzo 2015
Tres exemplos de éxito na rede, en Lugo
A Deputación de Lugo acollerá,o vindeiro martes10 de marzo, unha xornada sobre innovación dixital na provincia de Lugo, #lugoinnova. O...
O blog de microbioloxía de Praza Pública
Mércores 20, Febreiro 2013
Como supoño que saberedes este venres celebrase o Aniversario de Praza Pública, que será celebrado de maneira axeitada e bastante...
De ceros a uns
Blog de tendencias dixitais
Luns 15, Outubro 2012
Onde comen dous comen tres?
Se pregunto por tres das empresas tecnolóxicas máis importantes do mundo, seguro que vos veñen á cabeza Oracle, IBM ou Cisco. Ben,...
Coñecemento, Ideas, Talento e Iniciativas galegas que merecen ser compartidas
Venres 31, Agosto 2012
Pequeno resumo das ideas que foron compartidas no TEDxGalicia...
Pequeno resumo das ideas que foron compartidas no TEDxGalicia 2011 en 3’20”. Grazas a todas e todos por facelo posible.
Ver todos os posts de Ciencia e tecnoloxía
hai 23 horas | Un comentario
O campamento de Penedo dos Lobos revela a presenza militar romana máis antiga documentada en Galicia
Atopáronse 903 resultados distribuídos en 91 páxinas
Como se ordenan as novas?
Como se ordenan os temas?
Buscar contidos en Praza
Como escribir en Praza?
As contas de Praza
Desgravación de doazóns á Fundación Praza
Avísanos de erros, grallas e malos funcionamentos.
Colabora con diñeiro ou con coñecemento.
A navalla suíza O xornal da Galicia que vén